Namás la oficialidá de les llingües d’Asturies pue garantizar el so usu efectivu en tolos niveles educativos y la dignificación profesional de los docentes de les mesmes.
#000000
El próximu sábadu 16 d’ochobre, a les 12:00 hores, na estación del Norte d’Uviéu y a iniciativa de la Xunta pola Defensa de la Llingua Asturiana empecipiará la manifestación pola oficialidá del asturianu y del gallego-asturianu col envís de dexa-y bien claro a los diputaos y diputaes de la Xunta Xeneral qu’esti pueblu nun ta dispuestu a siguir aguantando la vulneración de los sos derechos.
#000001
Too paez indicar qu’hai una mayoría clara favorable a incluyir la oficilidá de les llingües d’Asturies na reforma del estatutu d’autonomía. Per años los medios y partíos de la reacción afirmaron que la demanda de la oficialidá nun yera socialmente mayoritaria porque los partíos que la llevaben nel so programa nun algamaben la mayoría parlamentaria. Cuando nes elecciones de 2019 esos partíos llegaron al 60.3% del votu popular y a 28 escaños dixeron que nun yera abondo, que la oficialidá namás sería posible d’haber consensu non solo con quien nun la quier, sinón con quien directamente quier la desapaición dafechu del nuestru idioma, del que nieguen incluso la so esistencia. Ye más, dicen incluso que d’aprobase una reforma qu’incluya la oficialidá sería una reforma ilexítima, yá que namás entienden por lexitimidá que’l conxuntu de la sociedá se someta a los sos prexuicios, imposiciones y mentires. Tán nerviosos, y nótase na campaña de llevantos y falsedaes que tán entamando dende los medios afines intentando parar lo que ye un clamor popular.
#000002
SUATEA fai un llamáu a la participación masiva esti sábadu 16, como lleva faciendo tola so historia, yá que’l nuestru ye’l sindicatu que primero y con más puxu defendió siempre la oficialidá y la dignificación de les condiciones llaborales de los docentes de l’asignatura. Llevamos cuarenta años desixendo que l’asturianu seya oficial y que tea presente nel sistema educativu al mesmu nivel que les demás llingües españoles. Ye’l primer pasu necesariu, pero non suficiente, p’algamar la necesaria normalización de los idiomes d’Asturies. La especialidá docente, la vehicularidá del idioma na escuela, la llei de normalización... serán batalles que tendremos que dar en ganando esta. Y vamos ganala.
#000003
Esti sábadu 16 d’ochobre, a llenar Uviéu.
#000004
N’Uviéu a 14 d’ochobre de 2021
#000005
Esta celebración, qu’empicipió l’añu 2001, tien como ún de los sos oxetivos promover la bayura de la diversidá llingüística d’Europa; una riqueza qu’hai que caltener y potenciar.
#000006
Polo que se refier a la enseñanza, dende la Confederación Intersindical vamos siguir trabayando pa que les llingües oficiales y les propies de los territorios que tán en procesu de normalización llingüística (catalán, euskera, gallegu, asturianu y aragonés) sían llingües vehiculares de la enseñanza y de comunicación interna y esterna, de manera que se garantice la so progresiva normalización. D’esta manera, dende la escuela podrá trabayase por una verdadera y necesaria integración y cohesión social.
#000007
Énte l’anteproyectu de Llei Audiovisual que’l Gobiernu español dio a conocer va pocos díes, aprovechamos esta xornada para reafitar la nuesa defensa de los derechos culturales y llingüísticos de les otres llingües del Estáu distintes del castellán. El redactáu actual atenta contra unu de los usos sociales más importantes d’una llingua en plenu sieglu XXI, como ye la ufierta dixital de conteníos audiovisuales, yá sía en plataformes en llinia o canales televisives.
#000008
Consideramos imprescindible que la futura Llei Audiovisual incorpore garantíes y cuotes pa les llingües de los territorios en procesu de normalización llingüística, en too aquello relacionao cola producción de conteníos, el so espardimientu y emisión. Tamién va tener qu’incluyir midíes pa ufiertar una reciprocidá comunicativa ente autonomíes que comparten llingua.
#000009
Les llingües catalana, euskera, gallega, asturiana y aragonesa son un patrimoniu cultural del Estáu español y tienen de ser oxetu d’una especial protección. Nel Día Européu de les Llingües hai que reivindicar, una vegada más, que’l pluralismu llingüístico y cultural tien que ser unu de los principios básicos de la nuesa sociedá.
#000010
Secretariáu de la Confederación Intersindical
#000011
El pasáu 19 avientu de 2019 representantes de la Secretaría de Llingua Asturiana de SUATEA aconceyemos col Director Xeneral de Política Llingüística, Antón García Fernández, persona na que delegó la Conseyera Berta Piñán p’atender la nuestra pitición d’entrevista personal con ella. Nesti conceyu presentémos-y les llinies básiques y urxentes d’actuación que, dende’l nuestru puntu de vista, tienen d’entamase nel próximu cursu y a lo llargo la llexislatura. Elles tán conteníes nesti documentu que tamién conoz la Conseyera Educación.
#000012
un carretáu d’alumnáu qu’escoyó recibir esta materia ve
conculcáu’l so llexítimu derechu como consecuencia d’una falta
gravísima de planificación alministrativa dada la recurrencia del
#000013
riestra de factores que torguen que se cubran los puestos de Llingua
Asturiana son bien conocíos pola Conseyería Educación y d’ellos
informemos a la nueva Conseyera d’Educación nel conceyu billateral
que tuviemos esti llunes enantes de salir la convocatoria places. De
la non cobertura de puestos hai munchos antecedentes de cursos pasaos
y síguese na mesma dinámica ensin tomar les midíes afayadices.
#000016
Aumentar les places del Máster p’afayales a les crecientes necesidaes de cobertura places de porfesoráu de Llingua Asturiana y abrir les bolses de personal interino d’esta especialidá a últimos de cada cursu pa cuntar con más personal pal siguiente. Potenciar el Minor de Filoloxía y la Mención nel Grau de Mestros. Reconocer la especialidá de Llingua Asturiana y Gallego-Asturianu, convocar oposiciones, estabilizar al profesoráu interino y cubrir les places con Funcionariáu de Carrera per aciu’l concursu de tresllaos. Merma significativa de les medies xornaes nesta y otres asignatures per aciu una bona planificación, sobre too nes fasteres alloñaes del centru d’Asturies. Ufiertar estabilidá a tol profesoráu interino de los centros rurales con contratos de llarga duración, lo que valdría pa tener plantiyes estables nesos centros.
#000017
decisión de la mesa y la Presidenta torgando l’usu del asturianu a una
integrante del Gobiernu asturianu nuna comparecencia parlamentaria fai
rescamplar y amplifica los efectos del grave defeutu democráticu que supón la segregación
llingüística a la que mos vemos sometíos los ciudadanos y ciudadanes d’Asturies
cuando queremos facer efectivos los nuestros derechos llingüisticos.
#000019
En viendo esta situación, el camín a
la oficialidá qu’hai que dir andando preséntase enllenu bardos, les nueves
conseyeres d’Educación y Planificación Llingüística puen cuntar con nosotros na
sestaferia. Nós yá tenemos preparada la ferramienta: acabar coles medies
xornaes y la precariedá; discriminación positiva na elección voluntaria de
l’asignatura, reconocimientu de la especialidá docente y concursu de tresllaos;
formación del profesoráu; xeneralización de la ufierta en toles etapes
#000024
N’Uviéu a 10 de setiembre de 2019
#000025
La UNESCO, como institución creadora y pomotora d’esta fecha, cree na importancia del respetu a la diversidá cultural y llingüística de les sociedaes pa qu’estes convivan en paz y se caltengan nel tiempu. Ye por ello polo que trabaya por caltener les diferencies de cultures ya idiomes que fomenten la tolerancia y el respetu de los demás.
#000026
Sabemos que la diversidá llingüística vese cada vez más amenaciada con un mayor númberu de llingües que desapaecen. Calcúlase qu’hai cerca de 7000 llingües nel mundu y que cada dos selmanes esaníciase una, arramplando la so desapaición con tou un patrimoniu cultural ya intelectual. Les nuestres llingües tán dientro del grupu de les amenazaes d’esaniciu, lo mesmo qu’otres munches d’elles, especialmente les indíxenes. Esti añu ta dedidáu a elles.
#000027
Los estremaos pueblos del mundu y les sociedaes multiculturales y multillingües sobreviven gracies a que les sos llingües tresmiten les sos conocencies y cultures tradicionales. Poro, ye fundamental pal caltenimientu de los pueblos, les cultures y les sociedaes, una educación plurillingüe dende edaes tempranes y la normalización social de los sos idiomes nun clima de tolerancia y respetu de la diversidá.
#000028
Dende SUATEA queremos conmemorar esti día solidarízandomos coles llingües indíxenes y reivindicando pal asturianu y gallego-asturianu: ¡OFICIALIDÁ YÁ! ¡OFICIALIDÁ XA!
#000029
Uviéu, 21 de febreru de 2019
#000030
Magar qu’esisten llistes y bolses con profesoráu d’esta especialidá (la última bolsa acaba constituíse con diez persones), les places nun son escoyíes. Ello débese a que les persones que les constitúin yá tán trabayando per otres especialidaes, tienen perspetiva de garrar places más cerca casa (el 80% la población asturiana concéntrase nel centru d’Asturies y polo tanto col profesoráu pasa lo mesmo) o, fundamentalmente, porque les places ufiertaes son a media xornada amás de tar lloñe de la so residencia. Esto último trai como consecuencia unos gastos de tresporte, manutención y residencia que malpenes se son a pagar col sueldu recibíu.
#000031
Amás, el profesoráu de Secundaria que nun tien el Grau de Filoloxía con Minor en Llingua Asturiana, pa poder dar clas d’Asturianu tien de cursar el Máster universitariu en Formación del Profesoráu d’ESO, Bachilleratu y Formación Profesional, y elixir les asignatures de llingua asturiana. Anguaño, cada añu solo salen 5 places d’esti Máster, lo que torga enforma l’habilitación de más profesoráu.
#000032
Toa esta riestra de factores que torguen que se cubran los puestos de Llingua Asturiana son bien conocíos pola Conseyería Educación. De la non cobertura de places hai antecedentes de cursos pasaos y síguese na mesma dinámica ensin tomar les midíes afayadices. Dende SUATEA proponemos:
#000033
Aumentar les places del Máster p’afayales a les necesidaes de cobertura places de porfesoráu de Llingua Asturiana.
Potenciar el Minor de Filoloxía y la Mención nel Grau de Mestros.
Reconocer la especialidá de Llingua Asturiana y Gallego-Asturianu, convocar oposiciones y cubrir les places con funcionarios de Carrera.
Planificar les necesidaes educatives de les zones rurales d’esta asignatura y otres en toles especialidaes pa que les places seyan a xornada completa.
Ufiertar estabilidá a tol profesoráu interino de los centros rurales con contratos de llarga duración, lo que valdría pa tener plantiyes estables nesos centros.
#000034
Ayeri día 28 de xineru, la Ministra d’Educación aconceyó colos axentes sociales progresistes pa intercambiar puntos de vista sobro la derogación de la LOMCE y buscar el so sofitu a la nueva llei d’educación que tien preparada’l PSOE. Nesta xunta, el sindicatu SUATEA, al traviés de los representantes de la Confederación Intersindical a la que pertenez, presentó personalmente a la Ministra Celáa la demanda de creación de les especialidaes de Llingua Asturiana y Gallego-Asturianu. Amás, güei mesmo, va presentar nel Ministeriu d’Educación esta demanda formalmente y al traviés del siguiente escritu:
#000035
El Ministerio de Educación es el órgano competente exclusivo para crear especialidades docentes (Adicional séptima LOE, apartado 2:“Corresponde al Gobierno, previa consulta a las Comunidades Autónomas, la creación o supresión de las especialidades docentes de los cuerpos a quienes se refiere esta disposición”).
#000036
Esta competencia la ejerció el Gobierno a través de los Decretos de especialidades del Cuerpo de Maestros y Profesorado Educación Secundaria. En estos Decretos se recoge que serán especialidades docentes del cuerpo de Maestros y Profesorado de Educación Secundaria, las correspondientes a las lenguas propias cooficiales de las respectivas comunidades autónomas (art. 2.2 del Real Decreto de Maestros y art. 2.3 del Real Decreto de Secundaria).
#000037
El sindicato asturiano de enseñanza SUATEA, perteneciente a la confederación STEs-I, solicita al Ministerio de Educación la modificación de los Decretos de especialidades de los cuerpos de Maestros, Secundaria y Enseñanzas de Régimen especial (Escuelas Oficiales de Idiomas) para que la Comunidad autónoma asturiana pueda crear las especialidades de Lengua Asturiana y Gallego-Asturiano. Esta modificación consistiría en la introducción de un nuevo artículo en los Decretos de especialidaes con un contenido similar al siguiente:
#000038
“En aquellas Comunidades Autónomas en las que haya lenguas no oficiales que tengan protección legal y formen parte del currículo, podrá darse también, a petición de la Comunidad Autónoma y según necesidades educativas, la especialidad propia de la lengua respectiva”.
#000039
La atención de esta demanda evitará la discriminación flagrante e intolerable que sufre el colectivo de enseñantes de esta especialidad, eliminando su situación administrativa anómala y dotándolos de los mismos derechos que tiene el resto de profesorado de otras especialidades.
#000040
Es esta una vieja demanda asumida unánimemente por toda la sociedad asturiana y, en particular, la educativa:
#000041
Hay cerca de 300 profesores/as de Llingua Asturiana y Gallego/Asturiano.
Existen currículos oficiales en Primaria y Secundaria. Se está a la espera de la modificación del Currículo de EI para introducir nuestras lenguas, no obstante existen unos 50 centros de EI en los que reciben enseñanzas de estos contenidos.
El 60% del alumnado de la Enseñanza Pública escoge estas enseñanzas. Se va introduciendo en la Enseñanza Privada Concertada. Existe desde hace dos cursos una experiencia piloto de la utilización de la lengua asturiana como vehicular de otras áreas en 10 centros educativos.
Se publicará en breve el Decreto por el que se establecen los niveles de competencia en el uso de la lengua asturiana y se regula la prueba de certificación correspondiente a dichos niveles que acredita el conocimiento de la Lengua Asturiana en la Comunidad Autónoma del Principado de Asturias, adaptados al Marco Común Europeo de Referencia de las Lenguas.
La creación de la especialidad docente en Primaria y Secundaria está apoyada desde Asturias por la demanda de la Junta General del Principado de Asturias, por el actual Gobierno asturiano y su Consejero de Educación, por los sindicatos mayoritarios de la educación pública, por las asociaciones de padres y madres con más implantación, por la Academia de la Llingua Asturiana, por la Junta de Personal Docente no universitario, por el Consejo Escolar del Principado y a nivel estatal por el Consejo Escolar del Estado.
#000042
Entamó’l cursu y 38 alumnos del total de los tres grupos d’Educación Infantil (EI) del Colexu Públicu de Morea (Ayer) nun recibirán enseñances de Llingua Asturiana. Suponen el 88, 8 per cientu del alumnáu d’esta Etapa y los sos padres escoyeron voluntariamente (derechu recoyíu nel artículu 4 del Estatutu d’Autonomía d’Asturies y l’artículu 10 de la Llei d’Usu) recibir clases con esi conteníu.
#000043
La Conseyería d’Educación solo dotó a esta escuela con una maestra d’Asturianu a media xornada, magar que la dirección del centru y los padres y madres yá lleven reclamando dende últimos del cursu pasáu, la necesidá d’una profesora a tiempu completu p’atender les necesidaes del aria na escuela.
#000044
El casu resulta enforma sangrante: l’alumnáu d’EI de 4 y 5 años d’anguaño llevaba recibieno clas d’Asturianu dende qu’anició la so escolarización hai dos años y ve cómo agora s’interrumpe arbitrariamente.
#000045
D’otru llau, Escueles de Xixón y Uviéu tán negando tamién estes enseñances a rapacinos y rapacines de 3 años qu’entamen la so escolarización y ello magar a la voluntá de recibiles espresada polos sos padres y madres nel procesu matriculación.
#000046
Nes instrucciones d’aniciu d’esti cursu 2018/19 recuéyese nes primeres páxines del documentu y per primera vez depués de los venti años en vigor de la Llei d’Usu, un oxetivu institucional acordies al so conteníu: “Promocionar la lengua asturiana y su uso en el sistema educativo, garantizando su enseñanza en todos los niveles y grados”.
#000047
Anguaño, acabanda prácticamente yá la llexislatura, solo poco más de cuarenta centros ufierten conteníos d’Asturianu na EI, lo que sumao a estos casos, amuesa la falta de rigor y compromisu de la Conseyería d’Educación cola enseñanza del Asturianu y rescampla la necesidá de siguir esixendo:
#000048
Llegando a la recta final de la llexislatura, la situación del asturianu y gallego-asturianu n’educación non solo lleva estos tres años estancada, sinón que recula y nun se respeten los derechos de la ciudadanía. Y ello magar al alcuerdu d’investidura robláu ente IU-PSOE nel que se comprometía’l Gobiernu a meyorar la normalización llingüística enantes d’acabar la llexislatura y se nomaba al actual Conseyeru, en teoría enforma favoratible a avanzar nes politiques llingüístiques y comprometíu col so desarrollu, como munches veces declaró en públicu, “dientro’l marcu normativu actual”, esto ye: l’Estatutu Autonomía d’Asturies y la Llei d’Usu de y Promoción del bable/asturianu de 1998.
#000049
Dellos datos colos que cuntamos avalen la nuestra afirmación:
#000050
Esti día, la Conseyería Educación acaba publicar les “necesidaes educatives” pal viniente cursu (cubiertes mayoritariamente por personal interino – 30% de la plantiya total- y qu’ocupa places non estables na planificación educativa). Les places de Llingua Asturiana y Gallego-Asturianu pertenecen toes a esti tipu de plantiya “inestable” (prácticamente dende hai más de 25 años) ensin que los partíos gobernantes (mayoritariamente el PSOE) fixeren nada pa cambiar esta situación. Pasales a plantiya orgánica ye competencia d’esti Gobiernu. Pa cubriles con personal funcionario de carrera ye menester crear la especialidá y pa ello ún de los caminos ye oficializar los nuestros idiomes.
#000051
Los puestos a tiempu completu baxen en 22 places y los de media xornada aumenten en 34 en comparanza colos datos del cursu pasáu. Si estos últimos aumentaren en 44 taríemos calteniendo la mesma plantiya pero precarizando; pela cueta, lo que se demuestra ye que desapaecen puestos completos y tresformándose parcialmente en medies xornaes dando llugar, poro, a desaniciu y precarización del emplegu del profesoráu d’esta especialidá, más si se tien en cuenta que munchos son itinerantes. La precarización ye cuasi total na Enseñanza Secundaria onde de los ruinos 17 puestos a xornada completa del cursu pasáu se baxa a 7 nésti. Esta tendencia ye constante estos tres últimos años con una cayida neta de puestos añu a añu.
#000052
La merma de puestos nun se debe a una merma de la demanda, sinón a la política prioritaria de recorte presupuestariu saltando perriba de los derechos de la ciudadanía. En delles escueles d’Educación Infantil y Primaria onde les direcciones reclamaron el caltenimientu del puestu a tiempu completu pa poder atender a tol alumnáu nun se-yos fizo casu a la demanda. Nos Institutos de Secundaria onde s’ufierta l’asignatura en réxime d’optatividá (contraria a la voluntariedá establecida nel artículu 4 l’Estatutu Autonomía) si hai alumnáu de tolos niveles (ESO y Bachilleratu) necesítense polo menos 11 hores llectives y polo tanto una xornada completa (una hora llectiva más de la media xornada que consta de 10 hores llectives). La Conseyería ta “planificando” sistemáticamente a la baxa les plantiyes (media xornada envede completa) asegurando que les completará si ye necesario a primeros de cursu, magar ye sabedora de que tien demanda asgaya pa cubrir places a tiempu completu y de qu’en setiembre, depués de les pruebes de recuperación, podrá haber más alumnáu. Ello tien como efectu: el desviu d’alumnáu qu’escueye asturianu a otres optatives, al prevese que nun habrá horariu asgaya del profesoráu d’Asturianu y vulneración de los derechos del profesoráu a la hora d’elexir puestu, pues vese obligao a escoyer a ciegues, al nun saber qué medies xornaes se van ampliar depués a completes.
Llevamos venti años ensin atender los derechos educativos llingüístos de la ciudadanía recoyíos nel artículu 10.1 la Llei d’Usu y de Promoción del bable/asturianu de 1998: “Nel exerciciu de les sos competencies, el Principáu d’Asturies ha garantizar l’enseñu del bable/asturianu en tolos niveles y graos, respetando sicasí la voluntariedá del so aprendimientu”. Nengún de los nuevos decretos d’ordenación de los currículos, hai poco aprobaos, nin planes d’estudios (Escueles Oficiales d’Idiomes, dellos de Ciclos de FP, Dirección d’arte drámaticu, Gaita dientro’l Conservatoriu Superior de Música...) recueyen el nuestru idioma y ello magar que SUATEA presentó nel Conseyu Escolar d’Asturies emmiendes pa que lu recoyeren. Magar qu’esti Conseyu aprobó hai dos meses, un ruin dictame (y a la baxa) per segunda vez sobro una propuesta de modificación del Currículu d’Educación Infantil pa incluyir les nuestres llingües, el Gobiernu entá nun lu publicó nel BOPA. Al aviesu, solo s’atiende al alumnáu de 47 centros d’Educación Infantil ya incúmplese la llei al nun ufiertar Asturianu nel restu d’estes escueles. Tampoco s’atienden les demandes de padres y madres feches nesti sen nos centros educativos, que ven cómo los sos rapacinos y rapacines nun reciben estes enseñances. Entá más, dende l’Alministración educativa infórmase nos centros que nun se puen atender estes demandes porque’l currículu d’anguañu d’E.I. nun recueye estos conteníos, eludiendo d’esta forma, el principiu de xerarquía de les lleis que marca qu’una llei (la d’Usu) ta percima d’un decretu (currículu).
#000053
P’acabar, ye menester esixir a esta Alministración educativa, y especialmente al Conseyeru d’Educación y al Director Xeneral de Planificación Llingüística qu’actúen pa reconducir esta situación y atiendan les xustes demandes que-yos plantegamos les persones, les direcciones de los centros, les organizaciones sindicales y la ciudadanía na cai.
#000054
Atendiendo a la nota informativa ( ver documentu) del pasáu xueves 19 del mes de xineru roblada pol secretariu xeneral d’universidaes, tou aquel alumnáu que tea en posesión del títulu de Grau de Maestru n’Educación Primaria o Infantil en cualquier universidá del Estáu Español va poder cursar mención nuna universidá distinta a aquella na que llogró’l títulu.
#000055
En relación a lo anterior hai que sorrayar la gran demanda que xenera’l llogru de la mención en Llingua Asturiana, qu’hasta el momentu namás podíen cursar los titulaos na Universidá d’Uviéu. Ábrese asina la posibilidá de poder cursar esta mención independientente del territoriu onde se llograra’l títulu de Grau. Esta midida va favorecer l’aumentu de profesoráu tituláu en Llingua Asturiana contribuyendo asina a la dignificación y normalización de la nuesa llingua.
#000056
Presentación del calendariu de SUATEA “Tiempu de muyeres, muyeres nel tiempu”, “Muyeres nel deporte” 2018.
#000057
Dende va 14 años, la Confederación de STEs y SUATEA facemos y publicamos un calendariu que titulamos “Tiempu de muyeres, muyeres nel tiempu” que se distribuye per tolos centros educativos del Estáu.
#000058
El calendariu ta ellaboráu de forma coordinada poles árees de Muyer de los sindicatos de la Confederación STEs y tien como oxetivu ufiertar un apoyu al profesoráu para visibilizar les aportaciones de les muyeres nos distintos ámbitos de la vida a lo llargo la historia.
#000059
Pa ello, el calendariu dedica la efeméride de cada día a una muyer y va acompañáu d’actividaes abondantes pa trabayar dientro l’aula nes distintes materies y niveles educativos.
#000060
A lo llargo d’estos años, tenemos dedicao’l calendariu a muyeres creadores d’arte, periodistes y creadores d’opinión, creadores de pensamientu, muyeres adelantaes en diferentes actividades, etc.
#000061
Esti de 2018 dedícase a les muyeres deportistes col envís de reconoce-yos l’esfuerzu y los llogros que vienen algamando. Tratar d’averar la so contribución al nuesu alumnáu pa que conozan l’aportación de les muyeres nel deporte. Asina, recoyemos nel calendariu destacaes representantes nel deporte femenín como la pionera Lilí Álvarez (polideportista), la tenista EEXX Billie King, la esquiadora Blanca Fernández Ochoa, la montañera Edurne Pasabán, les ciclistes Joane Somarriba y la asturiana Rocío Gamonal, la nadadora Mireia Belmonte o la adelantada n’esgrima paralímpica Gema Hassen-Bey y munches otres que recueye la publicación.
#000062
La presentación oficial del calendariu d’esti añu 2018 realizóse ayeri na Biblioteca d’Asturies d’Uviéu y cuntemos cola presencia de les principales protagonistes:
#000063
Ayeri, el Conseyu Escolar del Principáu d’Asturies (CEPA), aprobó’l decretu de primera modificación del Decretu 85/2008, de 3 de septiembre, pol que s’establez el currículu del segundu ciclu d’Educación Infantil (EI). Faise pa dar entrada a la llingua asturiana y el gallego-asturianu nelli y que l’alumnáu de 3,4 y 5 años puea tener accesu a estos conteníos. El Gobiernu asturianu treslladará agora al currículum d’EI el mandáu de la llei d’Usu del asturianu de 1998 depués de pasar l’alumnáu asturiano más de 19 años d’apartheid llingüísticu.
#000065
La reglamentación del tratamientu que recibirán les nuestres llingües propies va ser más restrictiva de lo que la llei d’usu posibilita y, poro, enforma alloñada del tratamientu igualitariu y equilibráu que tienen les llingües propies n’otros territorios.Tanto ye asina que la modificación estrictamente curricular afecta solo a les manifestaciones culturales asturianes nel que se reflexa el conteníu relativu a la llingua asturiana de forma marxinal con esti amestáu lliteral: “y, en su caso, al patrimonio lingüístico.”(sic). SUATEA propunxo modificar esa redacción faciendo una mención esplícita al nuestru idioma y nun fue aprobada nel CEPA.
#000066
Tolos demás artículos refiérense a midíes alministratives d’implantación:
#000067
Una vez se publique nel BOPA el decretu, SUATEA seguirá sollerte a la so correcha aplicación y lluchando pa que les nuestres llingües tengan el tratamientu dignu que merecen na educación y la sociedá asturiana.
#000069
Estrenábamos el branu pasáu un nuevu responsable qu’intervieno na Xunta Xeneral asoleyando un programa de gobiernu enllenu de promeses y bones intenciones que, en pasando’l tiempu, convirtióse en brindis al sol cuando non en fechos contrarios dafechu a lo anunciao.
#000070
Les crítiques a la LOMCE quedaron en declaraciones “guapes” que resulten teatrales al venir acompañaes d’una aplicación obediente de la Llei que nos estrema de les demás CCAA comprometíes cola non aplicación
#000071
• El diálogu y la rellación colos representantes del profesoráu:
#000072
Aconceyase col Conseyeru foi llabor imposible pa SUATEA, la organización sindical mayoritaria. Sacante la presentación de primeros de cursu nun tuviemos posibilidá de nengún diálogu a pesar de ser un cursu enllenu d’elementos trescendentales pa la comunidá educativa. Esta situación ye estrapolable al nengunéu al que foi sometida la Xunta de Personal, que nun foi recibida tovía pa tratar les resoluciones aprobades nel Plenu del segundu trimestre. Les informaciones llegaron primero pelos medios de comunicación que pela vía de l’Alministración. Nota final: Insuficiente
#000073
Na Xunta Xeneral aprobóse una Proposición non de Llei qu’afala a la Conseyería d’Educación a la negociación d’un nuevu Alcuerdu d’interinidá. Nun se tuvo en cuenta tovía y les consecuencies llacerioses del alcuerdu actual, cola inestabilidá que trai pal colectivu, siguen igual. Por culpa de les nueves esixencies de titulaciones o la non almisión de correcciones na realización de las solicitúes pa participar nel procesu selectivu, delles persones van quedar escluyíes de les nueves llistes d’interinidá y por ello emburriaes al paru, en dalgún casu con 30 años de llabor docente enriba’l lombu. Falta de respetu y empatía tala colos profesionales que tán teniendo pol nuestru sistema educativu colos niveles de calidá que s’algamen nun pue llevar más qu’a otru suspensu pal Sr. Conseyeru.
#000074
Terminamos un cursu enteru ensin tener avances significativos. Nun siendo l’aumentu de barracones, situación que se ta volviendo habitual cuando nun tenía que ser más qu’un fechu escepcional, nun hubo nada nuevo. Anque siempre s’ampara na falta de presupuestu, la verdá ye que cuando yá había partíes empobinaes pa construcciones como l’IES de la Fresneda, por exemplu, tampoco se remataron les obres prometíes. El diálogu cola comunidá educativa nesti asuntu ye nulu tal y como espeyen les movilizaciones de les families. Resultáu: Insuficiente.
#000076
• Condiciones llaborales del profesoráu:
#000077
Tolos “piropos” que’l Sr. Conseyeru echa al profesoráu asturiano nos qu’empondera’l so trabayu nun se traducieron en nenguna meyora de les condiciones llaborales, que foren empeorando los últimos años cola aplicación de los recortes. Somos el profesoráu con mayor carga llectiva y permanencia más llarga nel centru de tol Estáu. Na nuestra Conseyería son impermeables a les peticiones de la Xunta de Personal y a les iniciatives d’otres CCAA qu’entamaron midíes concretes que meyoren les condiciones nes que desenvuelven la docencia y polo tanto meyoren la calidá de la enseñanza. Tampoco se cumplieron los diferentes alcuerdos firmaos hai años coles OOSS, nun s’axudiquen especialistes de Primaria pa les tutoríes d’esa etapa, nun se recuperen los apoyos que se perdieron n’Infantil, el profesoráu itinerante sigue sin cobrar lo que-y correspuende y nun hai visos de que la situación cambie pal cursu que vien... ¿Qué nota se-y pue poner? Insuficiente.
#000078
Cola disminución de la tasa de natalidá les midíes foron clares; nada de baxar les ratios, nada d’aumentar los apoyos, nada qu’implique dar osíxenu a la escuela pública pa poder recuperase de los güelpes de los últimos cursos. La respuesta foi quitar unidaes y cola siguiente perda de puestos de trabayu, paez que’l fechu de que sía profesoráu interín l’afectáu ye un mal menor ¿son trabayadores de segunda? Mientres, la escuela privada concertada sigue protexida. Sobre la apuesta clara en defensa de la escuela pública la nota nun pue ser otra qu’Insuficiente.
#000079
A pesar de les declaraciones en positivo y los compromisos verbales y escritos, la situación del enseñu del asturianu nun avanzó migaya. L’estáu de l’asignatura ye igual de precariu dafechu que cursos pasaos, col agravante del incumplimientou de lo recoyío nel Plan de Dignificación, que va un añu aprobó la Xunta Xeneral, y que’l mesmu Conseyeru asumió como oxetivu creando espectatives que se frustraron darréu. Nun hai nengún deber fechu. Nota final: Insuficiente.
#000080
Queda menos d’una selmana pa entamar les oposiciones d’esti añu. Cuando s’emite esti comunicáu nun se conoz la llista definitiva de persones almitíes. El Sr. Conseyeru enchípase tou de que se publicaren los criterios de calificación como si eso fuera por ello un gran llogru. Fai años que nes demás CCAA se publiquen toos esos datos xunto con especificaciones sobre les pruebas práctiques. Vamos a remolque, tarde, mal y nunca. Sobre los tribunales tampoco nun tán los criterioss de funcionamientu nada claros, ¿cuántes hores va trabayar el profesoráu si tien qu’atender los sos llabores docentes pela mañana y peles tardes exercer de miembros de tribunal? ¿Pueden imponese calendarios de duración de les correcciones ensin saber cuántes persones se van presentar al procesu? Tar con estes cuestiones a estes altures dexa muncho que desear d’un procesu inminente que tenía de tar cuantayá perfectamente rematáu. Nun llega tampoco el Sr. Conseyeru al aprobáu.
#000081
Comunicáu final de les xornaes “Educación y llingües nuna escuela globalizada”
#000082
Los sindicatos STEILAS, SUATEA, STEG, STEPV, USTEC-STEs y Confederación STEs que participemos nes xornaes “Educación y llingües nuna escuela globalizada” entamaes por STEILAS en Iruña el 19 y 20 de febreru, cavilguemos la situación de les nueses llingües nos distintos territorios y manifestamos lo siguiente:
Somos conscientes de que los territorios equí representaos partimos de situaciones distintes, pero vistu’l deterioru de la calidá educativa que supunxo la imposición de la LOMCE, LEC (Llei d’educación de Catalunya) y el proyectu de llei HEZIBERRI (Llei d’Educación de la Comunidá Autónoma del País Vascu) y l’ataque que tán sufriendo les nueses llingües propies reafitamos na esixencia de la derogación d’estes lleis.
Compartimos l’oxetivu de la llucha na defensa de les llingües propies, de la so recuperación, prestixu, impulsu y espardimientu.
Cualquier llei educativa tien de garantizar la protección y fomentu de la llingua propia de cada territoriu. La introducción d’idiomes estranxeros – por aciu modelos plurillingües – nun tien de realizase a costa de les nueses llingües.
Afitámonos nel compromisu d’entamar un camín común de resistencia a la LOMCE, LEC y HEZIBERRI y a cualesquier otra llei educativa que nun garantice les anteriores demandes.
#000083
–Que la creación de la especialidá docente en Primaria y Secundaria ta sofitada dende Asturies pola demanda de la Xunta Xeneral del Principáu d’Asturies, polos sindicatos mayoritarios de la educación pública, poles asociaciones de padres y madres con más implantación, pola Academia de la Llingua Asturiana, pola Xunta de Personal Docente non universitariu, pol Conseyu Escolar del Principáu y a nivel estatal pol Conseyu Escolar del Estáu, que ye la institución que fai’l llabor consultivu, d’asesoramientu y propuestes al Gobiernu español rellacionaes col sistema educativu.
#000084
–Ye, efectivamente, falso dafechu dicir que’l Ministeriu nun tien les competencies esclusives pa crear les especialidaes docentes (Adicional séptima LOE, apartáu 2:
#000085
“Corresponde al Gobierno, previa consulta a las Comunidades Autónomas, la creación o supresión de las especialidades docentes de los cuerpos a los que se refiere esta disposición”). Esta competencia exercióla’l gobiernu al traviés de los decretos d’especialidaes d’Infantil y Primaria, y Educación Secundaria. Nestos decretos, y no referío al enseñu de les llingües, la llexislación recueye que serán especialidaes docentes na Educación Primaria y Secundaria les correspondientes a les llingües propies cooficiales de les respectives comunidaes autónomes (art. 2.2 del Real Decretu de primaria y art. 2.3 del Real Decretu de secundaria).
#000086
–El Conseyu Escolar del Estáu a propuesta de STES (confederación sindical estatal a la que pertenez SUATEA) fixo va tiempu una propuesta pa desbloquear lo que ye non solo una demanda unánime sinón una discriminación flagrante ya intolerable con un colectivu d’enseñantes que lleva años nuna situación irregular y ensin los derechos que tien el restu de la comunidá educativa asturiana. Esta propuesta consiste en que los reales decretos d’especialidaes amiesten un apartáu que diga:
#000087
“Naquelles Comunidaes Autónomes nes qu’haya llingües non oficiales que tengan proteición llegal y formen parte del currículu, podrá dase tamién, a petición de la Comunidá Autónoma y según necesidades educatives, la especialidá propia de la llingua respectiva”.
#000088
–Nun ye posible nel ordenamientu xurídicu estatal nin autonómicu crear una especialidá que nun tea fixada pol Ministeriu.
#000089
Por too ello, SUATEA quier esclariar que les noticies publicaes nes que la Conseyería anuncia la creación d’una comisión, a comuña col Ministeriu, pa ellaborar un decretu autonómicu, nun pueden entendese como avances pa la creación de la Especialidá, nel momentu nel que namás hai dos soluciones: Que’l Ministeriu cumpla l’alcuerdu del Conseyu Escolar del Estáu nos términos enantes espuestos o bien que’l Parlamentu asturianu conceda l’estatus xurídicu y constitucional que convierta n’oficial el nuestru idioma. Nun caben terceres víes.
#000090
Tóca-y, eso sí, al Conseyeru esixir al Ministeriu d’Educación la modificación de los decretos d’especialidaes; pidir al Gobiernu d’Asturies l’apoyu a la oficialidá del nuestru idioma y dar desplicaciónes clares a la comunidá educativa y profesoráu asturianos del procesu y conteníu de les negociaciones col Ministeriu. Lo demás ye allongar, vender fumu y distrayemos del compromisu d’algamar LA ESPECIALIDÁ DOCENTE DE LLINGUA ASTURIANA contrayíu pol so Gobiernu dende l’anterior llexislatura.
#000091
Pa la Conseyería d’Educación y cultura la dignificación llingüística consiste n’esaniciar l’asturianu de la Educación infantil y en consentir ratios de 30 alumnos per aula en Primaria.
#000092
El pasáu mes d’ochobre, el Parlamentu asturianu aprobó una Proposición non de Llei pola dignificación de la llingua asturiana col apoyu del PSOE, Podemos, IX y Foro. Nella, ínstase al Conseyu de Gobiernu a diseñar un plan de dignificación y normalización llingüística enantes del próximu periodu de sesiones.
El conseyeru d’Educación y Cultura, Genaro Alonso, nes sos comparecencies públiques y nos conceyos realizaos a primeros de cursu con tolos sindicatos presentes na Xunta de Personal Docente, comprometióse a meyorar el desarrollu de la Llei d’Usu y Promoción del asturianu y el so reforzamientu nel ámbitu educativu. De la mesma manera, el Director Xeneral de Planifiación lingüística, mostróse comprometíu con estos principios y con dar solución a les reclamaciones que se-y treslladaron sobre tola riestra d’irregularidaes detectaes a los primero del cursu. Pero estes intenciones y declaraciones concrétense na realidá nuna política continuista cola de gobiernos anteriores del PSOE y que consiste nel desaniciu de la enseñanza del Asturianu y del Gallego-Asturiano na Educación Infantil, la falta de siguimientu per parte de la inspección educativa d’irregularidaes na ufierta de l’asignatura en Secundaria, la non cobertura de baxes de Gallego-Asturiano dende hai más d’un mes nes escueles de Tapia y la illegalidá de la xuntanza de grupos con ratios d’alumnáu de más de 25 alumnos en Primaria.
Son casos como los de les Escueles Llerón-Clarín y Aniceto Sela de Mieres, onde l’alumnáu d’Educación Infantil (E.I.) venía recibiendo clases d’Asturianu dende hai cuantayá (nel Llerón-Clarín yá fue centru pilotu na implantación de l’asignatura d’asturianu nel añu 1984) y esti cursu tovía nun les reciben. SUATEA y la Comunidá Educativa d’estos centros
lleven reclamando dende primeros de cursu que s’amplie’l contratu del profesor d’Asturianu a xornada completa pa poder siguir impartiendo esta asignatura n’E.I.
Sangrante y illegal (la llexislación vixente establez una ratio máxima de 25 alumnos pa grupos de Primaria), ye tamién el casu del Colexu La Vallina de Lluanco onde un profesor d’Asturianu, contratáu a media xornada, imparte clases nun grupu de primeru y otru de terceru de Primaria con 30 alumnos y alumnes, consecuencia de la xuntanza de dos del mesmu nivel. Lo mesmo pasa con otru grupu de sestu con 28 alumnos. La Dirección del centru, igual qu’esti sindicatu, pidieron cuantayá l’ampliación a xornada completa del profesor pa poder desdoblar estos grupos y atender, cola calidá a la que tien derechu, a esti alumnáu.
En viendo la inacción flagrante de la Conseyería d’Educación y Cultura, del Serviciu de Planificación Llingüística y del Gobiernu del PSOE énte estos fechos acontecíos al entamu del supuestu camín de la “Normalización Llingüística” nel ámbitu educativu, nun mos queda otra que pidir un cambiu de rumbu de 180 graos si se quier cumplir col mandáu de la Xunta Xeneral del Principáu y colos derechos llingüísticos del alumnáu.
#000093
Esti dictame va incluyir, depués de la votación d’una enmienda que sacó un apoyu mayoritariu, la posibilidá de criar la especialidá de Llingua Asturiana a petición de la comunidá autónoma.
#000094
El testu de la enmienda ye esti:
#000095
“4. En aquellas comunidades autónomas en las que existan lenguas no oficiales que gocen de protección oficial y formen parte del currículo, los cuerpos de catedráticos de enseñanza secundaria y de profesores de enseñanza secundaria podrán tener asimismo, a petición de la Comunidad Autónoma y según necesidades educativas, la especialidad propia de la lengua respectiva. Las administraciones correspondientes determinarán la atribución docente a dichas especialidades por analogía con lo dispuesto en este real decreto para la especialidad de lengua castellana y literatura.”
#000096
Con esta decisión el Conseyu Escolar del Estáu da otru pasu alantre na criación de la especialidá de Llingua Asturiana. Ye una decisión coherente con resoluciones aprobaes apocayá y qu’esponen, ensin resquiebra nenguna, la opinión y criteriu de la comunidá educativa sobre esti tema. Ye una postura que’l gobiernu nun puede tapecer y que lu debería llevar a tresformar esta petición nuna realidá si nun quiere degradar el papel que correspuende a un órganu estatal como ye’l Conseyu Escolar.
#000097
Ye una gran noticia pal conxuntu de la sociedá asturiana y especialmente pal profesoráu de llingua asturiana que ve ca vez más cerca la equiparación profesional col restu del colectivu docente. Dende SUATEA congratulámonos d’ello dao que ye una reivindicación histórica del nuestru sindicatu.
#000098
Uviéu, 3 de febreru del 2015
#000099
El Ministeriu d’Educación punxo enriba la mesa un proyectu de Real Decreto onde se regulen les especialidaes del profesoráu de la enseñanza Secundaria. Ye un documento de calter técnicu nel que s’afaya normativa anterior a la LOMCE a les nueves materias que se meten nos nuevos currículos.
Pa la comunidá educativa asturiana ye un momentu de gran trascendencia en tanto que xugámonos la creación de la especialidá d’asturianu y gallego-asturiano. Ésta ye una reivindicación histórica que supón dignificar l’enseñu d’estes asignatures y igualar les condiciones llaborales del profesoráu que les imparte a les del restu de docentes.
Énte una primer negativa per parte del Gobiernu na acabante de celebrase Conferencia Sectorial de Educación, munches de les organizaciones que tenemos presencia na Permanente del Conseyu Escolar del Estáu decidimos presentar conxuntamente delles enmiendes pa la próxima sesión que va ser el 3 de febreru onde va debatise la propuesta del Ministeriu.
Dende CCOO d’Enseñanza, FETE-UGT y SUATEA consideramos qu’ésta ye una oportunidá única pa pañar apoyos qu’algamen que’l Gobiernu atienda esta demanda. Consideramos que la nuestra responsabilidá ye poner tolos medios que podamos pa sacar alantre esi oxetivu. Ye por ello que tamién solicitamos, con carácter urxente, una reunión cola Señora Conseyera Ana González. Ye imprescindible que paralelamente a les xestiones que fagamos miembros de la comunidá educativa, el gobiernu asturiano y especialmente la Conseyería d’Educación actúen cola contundencia y dilixencia necesaries que rique esta cuestión.
Uviéu, 22 de xineru de 2015
#000100
La redacción d’esti nuevu decretu nun s’axusta al textu de la LOMCE, onde’l ministeriu aceptó añadir la Disposición Adicional 38.6 pa permitir que les comunidaes autónomes con llingües ensin calter d’oficial pudiesen mantener la so ufierta educativa. Esti ye’l casu d’Asturies, onde la presencia de la llingua asturiana tien presencia curricular en tolos niveles educativos y ta regulada pola Llei d’Usu y contemplada nel Estatutu d’Autonomía.
#000101
La situación anguaño ye complicada, y ye necesaria l’actuación urxente de tolos axentes implicaos, Academia, Conseyería, sindicatos educativos, asociaciones d’estudiantes y de madres y padres.... La última posibilidá de modificar y adaptar esti decretu a la demanda de la sociedá asturiana pasa pol Conseyu Escolar del Estáu convocáu pal 3 de febreru que vien.
#000102
Hai que recordar que’l Plenu Conseyu Escolar del Estáu yá se pronunció nel mes de setiembre favorable a la creación d’esta especialidá a instancies de STEs, confederación de la que forma parte SUATEA. Esti muérganu, que representa a tola comunidá educativa del Estáu, afaló al Ministeriu la creación de la Especialidá de Llingua Asturiana. Pero agora’l Ministeriu mira pa otru llau y desatiende la desixencia del mayor muérganu consultivu del Estáu en materia educativo.
#000103
Esta demanda histórica de la sociedá asturiana nel so conxuntu vien avalada por inumerables peticiones tanto sindicales, sociales como institucionales. La Xunta Xeneral d’Asturies pronuncióse favorable a la so creación na primavera pasada, asina como la Xunta de Personal Docente d’Asturies que se tien manifestao nel mesmu sentíu en delles ocasiones. Asina mesmo, la propia Conseyera d’Educación Ana González tien manifestao en reiteraes ocasiones que yera un de los compromisos que quería cumplir enantes d’acabar la presente llexislatura col enfotu de dignificar y normalizar la presencia de la llingua asturiana nel sistema educativu.
#000104
SUATEA ya pidió una reunión urxente cola Conseyera d’Educación onde abordar esti asuntu, nel que ye perimportante que tol gobiernu asturianu asuma les sos responsabilidaes de lluchar pola nuestra llingua. SUATEA nun va parar hasta algamar que la llingua asturiana sea una Especialidá Docente, de magar les torgues puestes dende’l Gobiernu Estatal y el pocu procuru amosáu pol gobiernu asturianu na defensa del padremuñu cultural y llingüisticu d’Asturies. La oficialidá ye una única midía que garantiza un marcu xurídicu de derechos pa la llingua asturiana.
#000105
Disposición Adicional 38 de la LOMCE
#000106
Otra de les propuestes aceptaes tien que ver cola necesidá d’enllantar nel ámbitu educativu un plan de choque contra la violencia de xéneru, faciendo dende’l Ministeriu d’Educación un esfuerzu presupuestariu pa desenvolver programes de coeducación nos centros, según la puesta en marcha nes distintes alministraciones educatives de formación específica, tanto inicial como permanente pa tol profesoráu en rellación cola prevención de la violencia contra les muyeres. Esta propuesta aceptóse por 42 votos a favor, 20 en contra y 7 abstenciones.
#000108
Dende SUATEA celebramos l’éxitu de les propuestes y esperamos que’l Ministeriu d’Educación faiga ecu d’elles y se comprometa na so aplicación.
#000109
Uviéu, 23 de setiembre del 2014
#000110
El PP pretende arrequexar más tovía la llingua asturiana nel sistema educativu
Les pretensiones d’esi partíu d’enanchar l’abanicu d’asignatures de llibre configuración suponen un intentu de marxinar la llingua asturiana
#000111
Con motivu de la iniciativa presentada pol grupu parlamentariu del PP na Xunta Xeneral pretendiendo que la Conseyería d’Educación modifique la ufierta d’asignatures de llibre configuración nel nuevu Currículu d’Educación Primaria, pa que l’asignatura de Llingua Asturiana entre a competir con otres materies, SUATEA quier manifestar que:
#000112
a) El nuevu currículu ye una consecuencia de l’aprobación en Madrid de la nueva llei d’educación, la LOMCE, qu’obliga a modificar los currículos de toles etapes educatives non universitaries.
#000113
b) Nun ta de más recordar que nel primer borrador de la LOMCE desapaecía materialmente la posibilidá d’estudiar Llingua Asturiana, dao que namás apaecíen les llingües cooficiales. Foi la presión ciudadana, y mui especialmente la d’esti sindicatu, la que fexo posible que na versión definitiva siga la puerta abierta pal so estudiu.
#000114
c) Hasta agora, el currículu d’Educación Primaria incluyía, en cumplimientu de la Llei d’Usu del Bable/Asturianu de 1998, fecha a iniciativa del propiu PP, la voluntariedá de l’asignatura de Llingua Asturiana (o Gallego-Asturiano nel so ámbitu). Los escolinos podíen escoyer ente dar la materia o una alternativa a la mesma, qu’en nengún casu suponía avance curricular.
#000115
d) La nueva versión del currículu ellaboráu pola Conseyería d’Educación mete nel apartáu d’asignatures de llibre configuración a la Llingua Asturiana y, como alternativa a la mesma, Cultura Asturiana. Nun supón una meyora pa la Llingua Asturiana respecto a la situación anterior. Sí, en cambio, introduz un mínimu de seriedá en tanto que se pon como alternativa a la mesma una asignatura reglada, Cultura Asturiana, que valdrá pa meter conteníos de la nuestra comunidá nun currículu onde Asturies ta ausente dafechu, dao que’l ministeriu nun dexa meter talos conteníos nes materies troncales.
#000116
e) La pretensión del PP d’enanchar esi abanicu d’optatividá, supuestamente faciéndose eco d’un clamor social que la realidá desmiente, queriendo meter llingües estranxeres nun currículu sobresaturáu de les mesmes amuesa un desconocimientu absolutu de la realidá educativa asturiana, amás de dexar bien claro que la so pretensión ye que los escolinos estudien cualesquier otra materia anantes de conocer la llingua y/o la cultura d’Asturies.
#000117
f) Resulta un exerciciu d’hipocresía escandalosu falar del “derechu a la llibre elección” pa intentar arrequexar a la llingua asturiana del sistema educativu mientres s’apoya una llei que sigue obligando a ufiertar la Relixón Católica non una sinón dos veces en toles etapes obligatories precisamente pa que los estudiantes puean estudiar si quieren la so alternativa, Valores Sociales. Asignatura esta de Relixón, por cierto, que n’Asturies va cuntar con más carga horaria que la prevista na propia LOMCE.
#000118
g) Esta iniciativa ye, en definitiva, un nuevu intentu por espulsar del sistema educativu a la llingua asturiana, o nel so defectu mantenela nel modelu de precariedá permanente que lleva teniendo dende va trenta años con toos y caún de los gobiernos que se fueron sucediendo nel Principáu. La responsabilidá d’esta situación ye de tolos partíos que tuvieron o tienen responsabilidaes de gobiernu, polo que dende SUATEA encamentamos a tolos grupos parlamentarios a qu’igüen d’una vez esta situación y aprueben en definitiva’l marcu llegal amañosu pa torgar estos ataques, que nun ye otru que la oficialidá.
#000119
El vienres 9 de mayu la Xunta Pola Defensa de la Llingua convoca una manifestación pola oficialidá del asturianu a les 19:30 hores dende La Estación del Norte hasta’l Teatru Campoamor.
#000120
Dende SUATEA facemos un llamamientu a la participación n’ella y facer del día de les Lletres Asturianes un día reivindicativu y de defensa del mayor patrimoniu cultural que tien la nuestra tierra. Ye una ocasión más pa esixir la oficialidá y, dientro del ámbitu educativu, la criación de la especialidá.
#000121
El Conseyu Escolar del Principáu d’Asturies celebró l’otru 4 d’avientu de 2013 una sesión ordinaria onde s’aprobaron por unanimidá cuatro resoluciones relatives a la llingua asturiana. SUATEA entiende qu’estes resoluciones son positives pa la normalización del idioma nel ámbitu educativu y encamienta a l’Alministración asturiana a desendolcales y non a dexales pa prau como vien siendo vezu dende cuantayá.
#000122
Les resoluciones aprobaes, avalaes toes elles pola lexislación vixente, resúmense en:
#000123
a) La inclusión de l’asignatura “Llingua y Lliteratura Asturiana” dientro del currículu de les enseñances non universitaries en toles sos etapes, asegurando la non discriminación de los alumnos que la escueyan.
#000124
b) El reconocimientu esplícitu, dientro del Decretu d’Especialidaes del profesoráu d’Educación Primaria y Secundaria, de la especialidá de Llingua Asturiana, de forma que puean convocase concursu-oposición y de tresllaos por tala especialidá.
#000125
c) Que l’Alministración Educativa garantice la ufierta de l’asignatura Llingua Asturiana y Lliteratura en tolos centros d’Asturies (públicos y privaos), con calter voluntariu pal alumnáu y siendo la Conseyería d’Educación la encargada de velar pol cumplimientu estrictu d’esta norma.
#000126
d) Aprovechar les ventayes curriculares del enseñu del asturianu (incluyendo la so contribución al dominiu de les Competencies Básiques), de forma que’l so deprendimientu seya posible pa la xeneralidá del alumnáu que cursa enseñances non universitaries nel sistema educativu asturianu.
#000127
En realidá, estes resoluciones nun son otro que’l cumplimientu de la lexislación vixente, marcada pola Llei d’Usu de 1998, y polo tanto ye obligación de l’Alministración desendolcales. La murnia realidá ye que dende l’aprobación de la llei les estorbises puestes polos diferentes gobiernos pa la so aplicación faen posible que quince años depués instituciones como’l Conseyu Escolar del Principáu tengan que recorda-y a la Conseyería d’Educación cuála ye –tovía- la xera pendiente.
#000128
Pa SUATEA ye inaceptable qu’a más de quince años de l’aprobación de la Llei d’Usu, qu’inclúi la obligatoriedá de la ufierta en toles etapes educatives, ésta tovía nun se dea, o que nun exista la especialidá docente, clave pa la dignificación de l’asignatura.
#000129
Col nuevu marcu llegal qu’abre l’aprobación de la LOMCE, qu’obliga a rediseñar el currículu de toles etapes educatives, yá ye hora de que la Conseyería d’Educación asuma la so responsabilidá, de la que se vien safando cuantayá, pa encarar la dignificación de la Llingua Asturiana y del Gallego-Asturiano nel sistema educativu. Les resoluciones aprobaes pol Conseyu Escolar del Principáu son un toque d’atención nesa dirección que l’Alministración fadría bien en respetar y cumplir.
#000130
Uviéu, 9 de xineru de 2014
#000131